Els IES Vicent Andrés Estellés i Comarcal de Burjassot culminen la seua participació en el projecte didàctic “Dansem”
2025-07-24

Impulsat per l’Institut Valencià de Cultura, fa uns mesos es posava en marxa el projecte didàctic “Dansem” l’objectiu del qual era acostar la dansa a la gent més jove. Un projecte del qual han format part un centenar d’alumnes i alumnes dels IES Vicent Andrés Estellés i Comarcal de Burjassot que, diumenge passat 14 d’abril, posaven el fermall al mateix mostrant el treball coreogràfic que han dut a terme.

Tots dos centres, guiats pels coreògrafs Idoya Rossi i Ramón Baeza, es van pujar a l’escenari per a mostrar el treball coreogràfic aprés, acompanyats també per la Banda Juvenil de la Unión Musical l’Horta de Sant Marcel·lí que va interpretar tota la música en directe.

Tant l’alumnat com el professorat i les famílies, tal com han assenyalat des de l’IES Vicent Andrés Estellés, van quedar molt satisfets amb el resultat final de la coreografia, la qual es va generar al llarg de dos mesos i mig en classes d’educació física a partir de moviments proposats per l’alumnat.

Tots els participants en aquest gran projecte van posar per a la foto de família, realitzada per Óscar Ginés, alumne de 1r de Batxillerat Artístic.